text: Lors fu li rois Carmans si liez 
   Qu'il ne pot demorer sor piez, 
   Ains s'assist, et puis apela 
   Pinchonnet, et si l'embraça 
   Entre ses bras tout en séant. 
   Onques mais n'ot joie si grant. 
   "Ha ! Pinchonnet," fait il, "merci ! 
   Garde pour Dieu qu'il soit ainsi 
   Que tu me fais ici entendre !" 
   "Sire, faites m'ardoir ou pendre 
   S'il n'est ainsi que je vous di. 
   Trois semaines ot dès lundi 
   Que je me departi de là, 
   Et le jour devant enporta
   PageV02P153
   Vostre fille Cléomadés 
   K'encor ert là li chevalés 
   Sor quoi premerains l'enmena. 
   La pucele et le cheval r'a, 
   Ce sachiez bien certainement."
  